stanford-oval/wikipedia huggingface dataset:
TED Notepad

| --- | --- |

TED Notepad 5.2.1
 מפתח:  יוראי שימלוביץ' (Juraj Šimlovič)
 גרסה אחרונה:  6.0.2 (30 בנובמבר 2011)
 מערכת הפעלה:  Microsoft Windows
 סוג רישיון:  תוכנה חינמית 
 קטגוריה:  עורך טקסט
 jsimlo.sk/notepad
 
TED Notepad היא תוכנה חינמית ניידת, לעריכת טקסט התואמת למערכות ההפעלה חלונות. התוכנה פותחה במקור כמיזם בית ספר על ידי יוראי שימלוביץ' ב-2001.
מראהָ החיצוני של התוכנה דומה לעורך הטקסט פנקס רשימות, אך היא מספקת תכונות רבות ומתקדמות נוספות, אשר חלקן אף ניסיוניות, כגון השלמת שורה אוטומטית, ועוד.
מבט כולל

התכונות העיקריות של TED Notepad כוללות ממשק פשוט המבוסס על טקסט בלבד, מגוון רחב של כלי עיבוד טקסט, לוחות עריכת טקסט משלימים, נגישות גבוהה באמצעות מקשי קיצור, ומספר גדול של הגדרות ואפשרויות. היישום מציע תכונות חדשניות וניסויים שונים כמו חיפוש משני, או השלמת מילים אוטומטית.
בין התכונות החדשניות קיים חיפוש יסודי, המאפשר לחפש שני דברים שונים בעת ובעונה אחת. עורך הטקסט מאפשר גם לבחור את טקסט המופע הבא במהלך חיפוש. תכונה נוספת יוצאת דופן היא הוספת תיבת דו-שיח, המציעה לבחור טקסט ביחס למיקומו הנוכחי.
הערות שוליים

↑  TED Notepad download page
Miles Away

Miles Away (בעברית: רחוק מאוד) הוא סינגל שהוקלט על ידי הזמרת-יוצרת האמריקאית מדונה, מתוך אלבומה האחד עשר, Hard Candy. השיר יצא לאור ב-17 באוקטובר 2008, כסינגל השלישי והאחרון מתוך האלבום.
השיר הגיע למקום ה-39 במצעד הסינגלים הבריטי, והשני במצעד שירי הדאנס קלאב.
רקע וכתיבה

השיר נכתב והופק על ידי מדונה, טימבלנד, ג'סטין טימברלייק ונייט הילס. השיר הוא שיר בסגנון האלקטרופופ, אשר אפיין כמה שירים נוספים מתוך האלבום, Hard Candy. עבור השיר יצא רמיקס רשמי אותו עשה ג'וני וישיוס.
בנוסף לכך, זכה השיר למעמד הפלטינה בברזיל, על סך מכירות של 100,000 עותקים.
וידאו קליפ

הווידאו קליפ הנלווה שיצא עבור השיר הועלה לערוץ היוטיוב של מדונה ב-24 במאי 2018. הקליפ מכיל בתוכו חלקים מסיבובי הופעות שונים של מדונה, כדוגמת סיבוב ההופעות "Sticky & Sweet Tour", מתוכו נלקחו קטעים שונים מיעדים שונים בהם הופיעה.
מדונה העלתה הופעה שלה עם השיר ליוטיוב, שזכתה להצלחה כאשר צבר למעלה מ-1.9 מיליון צפיות.
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 28 |  |
|  איטליה | מצעד הסינגלים האיטלקי | 22 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 2 |  |
|  ארצות הברית | מצעד השירים המסחריים | 1 |  |
|  ארצות הברית | מצעד 100 שירי הפופ | 99 |  |
|  גרמניה | GfK – טופ 100 | 11 |  |
|  דנמרק | היטליסטן | 39 |  |
|  הולנד | מצעד 40 הסינגלים ההולנדיים | 10 |  |
|  הונגריה | Rádiós Top 40 | 2 |  |
|  הממלכה המאוחדת | מצעד הסינגלים הבריטי | 39 |  |
|  ולוניה | אולטראטופ 40 | 39 |  |
|  יפן | יפן הוט 100 | 7 |  |
|  סלובקיה | ČNS IFPI | 3 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 15 |  |
|  פינלנד | המצעדים הפיניים הרשמיים | 11 |  |
|  פלנדריה | אולטראטופ 50 | 31 |  |
|  צ'כיה | ČNS IFPI | 5 |  |
|  צרפת | SNEP | 54 |  |
|  קנדה | קנדה הוט 100 | 23 |  |
|  רומניה | מצעד השירים הרומני | 9 |  |
|  רוסיה | טופ-היט | 8 |  |
|  שוודיה | סוורייטופליסטן | 25 |  |
|  שווייץ | המצעד השווייצרי | 32 |  |
|   ‏‏‏  מצעדי סוף שנה (2008–2009)> מדינה |   ‏‏‏  מצעדי סוף שנה (2008–2009)> מצעד |   ‏‏‏  מצעדי סוף שנה (2008–2009)> מיקום שיא |   ‏‏‏  מצעדי סוף שנה (2008–2009)>  |
| --- | --- | --- | --- |
|  אירופה | אירופה הוט 100 | 100 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 28 |  |
|  ארצות הברית | מצעד שירי הדאנס/מיקס שואו איירפליי | 11 |  |
|  הולנד | מצעד 40 הסינגלים ההולנדיים | 95 |  |
|  הונגריה | Rádiós Top 40 | 38 |  |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | פלטינה | 100,000 |
| יפן (RIAJ) | פלטינה | 250,000 |
רינגטון
| יפן (RIAJ) | פלטינה 2× | 681,000 |
סיכום
| בכל העולם | — | 1,220,000 |
GGH

הצפנת גולדרייך-גולדווסר-הלוי (בשמה המקוצר GGH) היא מערכת הצפנת מפתח ציבורי וחתימה דיגיטלית הראשונה שהייתה מבוססת על סריגים, שפותחה ב-1997 על ידי עודד גולדרייך, שפרירה גולדווסר ושי הלוי. הצפנת GGH מתבססת על הקושי המשוער שבפתרון בעיית הווקטור הקרוב ביותר (CVP) בתורת הסריגים והיא מזכירה במקצת את הצפנת מקאליס המבוססת על תורת הקודים. למערכת זו בעיקר חשיבות תאורטית והיא אינה מעשית היות שכדי להתגבר על קריפטואנליזה של הצופן על המפתחות להיות ארוכים מאוד.
פונקציה חד-כיוונית עם דלת מלכודת

הבסיס התאורטי של הצפנת GGH הוא שבהינתן כל בסיס  B של סריג כלשהו, קל מאוד לייצר וקטור קרוב לנקודה כלשהי בסריג, פשוט על ידי הכפלה של הנקודה הנתונה בווקטור שגיאה אקראי קטן. אולם מאידך החזרה מנקודה הזו לנקודה המקורית היא פעולה קשה. עובדה זו משמשת בסיס לפונקציה חד-כיוונית עם דלת מלכודת כאשר דלת המלכודת מסתמכת על העובדה שבסיסים שונים של אותו סריג מניבים הבדלים בקושי במציאת הנקודה הקרובה ביותר. המידע הסודי יכול להיות אם כן "בסיס מצומצם" שאיתו פתרון בעיית הווקטור הקרוב ביותר או קירוב טוב שלה היא מסדר גודל פולינומי, בסיס כזה נקרא "בסיס טוב". לעומתו המפתח הציבורי יהיה בסיס אחר של אותו סריג המאפשר חישוב בכיוון אחד אך לא בכיוון ההפוך. כלומר עם בסיס זה מציאת הנקודה הקרובה ביותר עם מיטב האלגוריתמים הידועים תהיה קשה מאוד.
סריג ובעיית הווקטור הקרוב ביותר

בהינתן קבוצה של  n וקטורים בלתי תלויים מעל  \mathbb {R} ^{n}, הסריג (Lattice)  L הנפרש על ידי  B=\{\mathbf {b} _{1},\mathbf {b} _{2},...,\mathbf {b} _{n}\} הוא קבוצת כל הצירופים הליניאריים האפשריים של הווקטורים  \mathbf {b} _{i} עם מקדמים שלמים, כלומר:
כל וקטור נקרא "נקודה" בסריג. נוח לייצג את הסריג באמצעות מטריצה לא סינגולרית (הפיכה) מסדר  n\times n שרכיביה הם מספרים ממשיים ועמודותיה הם וקטורי הבסיס  B. פרט חשוב בנוגע לסריגים הוא שלכל סריג בסיסים רבים שלהם אותה דטרמיננטה. למעשה, על ידי צירוף ליניארי (שלם) כלשהו של וקטורי הבסיס אפשר להגיע לבסיס אחר של אותו סריג. מזה נובע שבהינתן מטריצה  T (שרכיביה שלמים) כך שמתקיים  BT=C קיימת מטריצה אחרת  T^{-1} כך שמתקיים  CT^{-1}=B. תכונה נוספת וחשובה המשמשת בהצפנת GGH היא orthogonality defect (פונקציית אורתוגונליות פגומה) שהיא פונקציה המוגדרת כך:
כאשר  ||\mathbf {b} _{i}|| הוא הנורמה האוקלידית של העמודה  i של  B. והיא מספקת כלי מדידה להערכה כמה קרובות עמודות B להיות אורתוגונליות (ניצבות) זו לזו. כאשר עמודות  B אורתוגונליות  {\text{orth-defect}}(B)=1. בסיס של סריג נחשב לבסיס "טוב" אם פונקציית פגם האורתוגונליות נמוכה, כלומר  B אורתוגונלית או "כמעט" אורתוגונלית, כך שהפונקציה האמורה לא גדולה בהרבה מ-1.
בעיית הווקטור הקרוב ביותר היא בעיה קשה בתורת הסריגים שלה השלכות על תורת הקריפטוגרפיה. בהינתן בסיס  B של סריג כמתואר לעיל ווקטור כלשהו  \mathbf {v} , הבעיה היא למצוא וקטור אחר ב- L(B) שהוא הקרוב ביותר ל- \mathbf {v}  בנורמה מסוימת. בעיה זו הוכחה כבעיית NP-קשה. לא ידוע על אלגוריתם שיכול אף למצוא קירוב טוב בפקטור פולינומי ב- n שהוא הממד. בעיה קשורה נוספת היא מציאת בסיס מינימלי (SBP), שגם היא קשה, אם ניתן למצוא בסיס כזה בזמן פולינומי אז אפשר גם לפתור את בעיית הווקטור הקצר ביותר. האלגוריתם הטוב ביותר הידוע כיום הוא LLL אלגוריתם לצמצום בסיס הסריג (lattice basis reduction) והוא אינו יעיל כאשר הסריג בעל ממד גדול. חישוב המפתח הפרטי מתוך המפתח הציבורי שקול לפתרון בעיה זו.
תיאור הצופן

האלגוריתם מורכב משלושה חלקים; הכנה, הצפנה ופענוח כדלהלן:
להכנה המקבל בוחר שני בסיסים  B ו- R המיוצגים כמטריצות מסדר  n\times n כאמור, כאשר  n הוא פרמטר ביטחון (למשל  n\geq 200). הבסיס  R נבחר באופן אקראי באופן שיהיה בסיס "טוב" כלומר שהפונקציה  {\text{dual-orth-defect}} שלו נמוכה והוא משמש כמפתח פרטי ונשמר בסוד. המקבל מפרסם את המפתח הציבורי  B שהוא גרסה "מסווית" של המפתח הפרטי. השיטה הישירה להסוות את  R היא ערבוב של כל וקטורי  R עם צירוף ליניארי של וקטורים אחרים, עם מקדמים בטווח  \{-1,0,1\}. נוח לממש זאת באמצעות המכפלה  B=TR כאשר  T הוא מטריצה אונימודולרית (unimodular) אקראית, כלומר מטריצה ריבועית במספרים שלמים שהדטרמיננטה שלה היא  \pm 1. והמקבל שומר גם את  T בסוד.
להצפנת המסר  m\in \mathbb {Z} ^{n} תחילה השולח ממיר את  m בשיטה מוסכמת ובטוחה לנקודה בסריג, נניח הווקטור  \mathbf {v} . לאחר מכן השולח מחשב את:
כאשר  \mathbf {e}  הוא "וקטור שגיאה" אקראי קצר, כלומר שמקדמיו הם  \{\sigma ,-\sigma \} בהסתברות שווה, עבור  \sigma  ממשי (כגון  \sigma =3). בחירת וקטור השגיאה בצורה זו גרמה לנקודת תורפה מהותית שאיפשרה התקפה יעילה נגד המערכת. נראה היה שלא ניתן למצוא פתרון יעיל שעוקף את הבעיה ורבים סברו לאור זאת ש-GGH אינה ראויה לשימוש כיום בשל כך. אולם במרוצת השנים נמצאו פתרונות (להלן) והסתבר ש-GGH הוספדה מוקדם מדי.
לצורך הפענוח המקבל משתמש בטכניקת קירוב של Babai (היעילה רק כאשר הבסיס נוח) כדי להפוך את פעולת ההצפנה. דהיינו מייצג את  c כצירוף ליניארי של עמודות  R, מעגל את המקדמים של צירוף זה לשלמים הקרובים ביותר ומקבל נקודה בסריג. ייצוג הנקודה כצירוף ליניארי של עמודות  B הוא הווקטור  \mathbf {v} . ליתר דיוק אם  T=B^{-1}R היא מטריצה יונימודולרית, המקבל מחשב את  \mathbf {v}  ואת  \mathbf {e} . כך:
מדוע זה עובד. היות שהמטריצה  T=B^{-1}R היא יונימודולרית, הפונקציה ההפוכה להצפנה היא  \mathbf {v} =TR^{-1}c וכן  \mathbf {e} =c-B\mathbf {v} . כזכור  c=B\mathbf {v} +\mathbf {e}  לכן מתקיים:
מכפילים את הביטוי האחרון ב- T^{-1} כדי לבודד את  \mathbf {v} , ממנו אפשר לחלץ את  m.
אלגוריתם בּבּאי מאפשר לצמצם את הביטוי  eR^{-1} מהמשוואה האמורה בתנאי שהוא מספיק קטן, כלומר הכניסות שלו הם ערכים ממשיים הנמוכים מ- 1/2.
בהצעה המקורית, הובאו שתי שיטות להכנת בסיס הסריג  R כך שייקרא "טוב". אחת היא לבחור מטריצה אקראית שהכניסות בה הם שלמים קטנים כלומר שהעמודות הן וקטורים בעלי מקדמים בטווח  \{-4,-3,-2,-1,0,1,2,3,4\} והאחרת היא לבחור את  R כך שמתקיים  R=kI_{n}+E כאשר  I_{n} היא מטריצת היחידה מסדר  n\times n וכן  k>1 הוא שלם בגודל בינוני ו- E מטריצה אקראית המכילה וקטורים קטנים כמו בקודמת. כמו כן כדי להכין את המטריצה  T הוצעו כמה דרכים כדי למנוע מצב שהמקדמים של  B יתנפחו לממדים גדולים מדי מה שיגרום להתנפחות הצופן. טווח המסר הוא כל הקטורים ממעלה  n עם מקדמים מהצורה  \{-M,-(M-1),...,-1,0,1,M-1,M\} עבור  M\in \mathbb {N}  כלשהו. יש צורך בשיטה בטוחה סמנטית להמרת המסר  m לוקטור האמור ולהפך.
חתימה דיגיטלית

אם נתונה מערכת מפתח ציבורי של GGH המתאימה לשריג  L\in \mathbb {Z} ^{n}, באופן טבעי סכימת חתימה דיגיטלית תהיה כדלהלן:
נתון המסר  m והתמצית שלו  H(m)\in \mathbb {Z} ^{n} שחושבה על ידי פונקציית גיבוב בטוחה כלשהי, החתימה היא חישוב הנקודה  \mathbf {s}  בסריג האמור, הקרובה ביותר ל- H(m). אימות החתימה מתבצע על ידי בדיקה שאכן  \mathbf {s}  נמצא בסריג כלומר  \mathbf {s} (R)^{-1}\in \mathbb {Z} ^{n} וכן שהיא אכן נקודה קרובה כלומר  ||\mathbf {s} -H(m)|| קטן מערך מפרמטר קרבה שנקבע כחלק מתהליך החתימה.
ב-2006 פרסמו עודד רגב ו-Phong Nguyen קריפטואנליזה של חתימת GGH ו-NTRU שמראה שאפשר לחשוף את המפתח הפרטי בזמן מאוד קצר תוך שימוש ב-400 חתימות בלבד. מסיבה זו חתימת GGH אינה בטוחה לשימוש מהיבט פרקטי.
ביטחון ויעילות

תוצאת צופן GGH מתנפחת באופן משמעותי לעומת המסר המקורי בערך  O(n^{2}{\text{ log }}n). הערכה מדויקת של מידת ההתנפחות תלויה בגודל הכניסות של  B שבתורו תלוי בגודל הכניסות של  R ו- T. קיימות גרסאות של הצופן שמשפרות את המצב. Micciancio הציע להחליף את המפתח הציבורי  B=TR במפתח הציבורי המבוסס על הצורה הנורמלית של הרמיט (HNF) של  R שהוא יותר קטן. שיפור נוסף הוא במקום להטמיע את המסר בנקודה בסריג אפשר להטמיעו בווקטור השגיאה  e וכן אם עובדים עם מקבילון במקום עם המטריצה מקורית הטקסט המוצפן יהיה קטן משמעותית.
ההתקפות האפשריות נגד מערכת GGH הם:
ניחוש המפתח הפרטי  R מתוך המפתח הציבורי  B. לצורך כך אפשר להשתמש באלגוריתם LLL על המפתח הציבורי. אם האלגוריתם מצליח מתקבלת המטריצה  B' שיכול להיות שתהיה טובה מספיק כדי לפתור את בעיית הווקטור הקצר ואז לשבור את המערכת. כדי למנוע התקפה כזו חובה לבחור בסיס מספיק גדול כך ששימוש באלגוריתם LLL לא יהיה יעיל.
ניסיון לנחש מידע על הטקסט המקורי לאור העובדה שווקטור השגיאה קטן. אם  c=vB+e כאשר  e הוא וקטור השגיאה אם מקדמים קטנים, אפשר בהתקפת כוח גס לנסות את כל האפשרויות של  e. לצורך ההתקפה אפשר תחילה לחשב את  cB^{-1} ואז לבדוק עבור כל עמודה אם הנורמה קטנה תמיד. אם כן יש סבירות שהעמודה מייצגת את המקדם המתאים ב- v. כדי למנוע התקפה זו סכימת ההמרה של המסר לנקודה בסריג חייבת להיות בטוחה או שאפשר לרפד את המסר בסכימת ריפוד תחילה.
ניסיון לפתור את בעיית הווקטור הקרוב ביותר בעזרת  B באמצעות אלגוריתם ידוע כמו הטכניקה של בבאי. הבעיה כאמור קשה כל עוד הפרמטרים מבטיחים שהסריג אינו מכיל תבנית כלשהי המקלה על פתרון וכן שהוא מספיק גדול.
ב-1999 חוקרים מצאו בעיות מהותיות בסכמה המקורית שהוצעה על ידי גולדרייך גולדווסר והלוי, שנראה היה שלא ניתן לפתור אותן. ב-2012 הציעו Yoshino ו-Kunihiro פתרון. בגרסה המשופרת נראה שהבעיות תוקנו. אולם פותחו חלופות מתקדמות יותר כמו גרסאות של NTRU שגם יותר בטוחות וגם מציעות ביצועים אופטימליים ומהוות מתחרים ראויים לאלגוריתמים התקניים כמו RSA ודיפי הלמן.
האטרקטיביות של שיטה זו ונגזרותיה, שמוצאת היום עניין רב מצד האקדמיה, היא השערת העמידות נגד קריפטואנליזה קוונטית. להערכת מומחים שיטות מפתח ציבורי כמו RSA ודיפי הלמן עומדות לצאת משימוש כאשר מחשבים קוונטיים כלליים בקנה מידה גדול יהיו זמינים. וההערכות הן שמדובר על סדר גודל של כחמש-עשרה שנה. מסיבה זו האקדמיה נמצאת בחיפוש נמרץ אחר שיטות מפתח ציבורי שתהיינה עמידות נוכח האיום הממשמש ובא. הוכח שכדי ש-GGH תהיה בטוחה נגד קריפטואנליזה עם אלגוריתם LLL אורך המפתחות צריך להיות עצום, מסיבה זו האלגוריתם אינו מתאים לשימוש מעשי בקנה מידה מסחרי.
דוגמה במספרים קטנים

יהי  L\in \mathbb {R} ^{2} סריג אשר הבסיס שלו הוא המטריצה  B={\begin{pmatrix}17&0\\0&19\end{pmatrix}}
וכן  T={\begin{pmatrix}2&3\\3&5\end{pmatrix}} כך שמתקבל  B=TR={\begin{pmatrix}34&57\\51&95\end{pmatrix}}
אם המסר הוא הווקטור  v=(2,-5) וכן וקטור השגיאה  e=(1,-1) כלומר  \sigma =1. אז הצפנה היא:
c=mBv+e=(-186,-362)
לפענוח המקבל מחשב את:
cR^{-1}\approx (-10.94,-19.05)
יוצא ש- vT=(-11,-19) וכן  eB^{-1}\approx (0.06,-0.05). אם מעגלים את התוצאה ל- (-11,-19) אפשר לחלץ את המסר  v=(-11,-19)T^{-1}=(2,-5).
ראו גם

הצפנת מפתח ציבורי
חתימה דיגיטלית
NTRU
הערות שוליים

↑  Oded Goldreich, Shafi Goldwasser, and Shai Halevi. Public-key cryptosystems from lattice reduction problems. In CRYPTO ’97: Proceedings of the 17th Annual International Cryptology Conference on Advances in Cryptology, pages 112–131, London, UK, 1997. Springer-Verlag.
↑  Learning a Parallelepiped: Cryptanalysis of GGH and NTRU Signatures
↑  Phong Q. Nguyen. Cryptanalysis of the Goldreich–Goldwasser–Halevi Cryptosystem from Crypto ’97. In CRYPTO ’99: Proceedings of the 19th Annual International Cryptology Conference on Advances in Cryptology, pages 288–304, London, UK, 1999. Springer-Verlag.
↑  M. Yoshino, N. Kunihiro, Improving GGH Cryptosystem for Large Error Vector. International Symposium on Information Theory and its Applications (2012) 416-420.
אודאי

| --- | --- |

נהר אודאי, ליד פיריאטין.
 מידע כללי
 אורך:  327 ק"מ
 ספיקה ממוצעת:  9.4 מ"ק לשנייה
 אגן ניקוז:  7,030 קמ"ר
 מוצא:  מחוז צ'רניהיב
 יובלים:  Ichenka, Halka, Perevid, Mnoha, Smosh, Lysohir, Ruda, בפסקה זו רשומה אחת נוספת שטרם תורגמה 
 שפך:  סולה
 מדינות באגן הניקוז:  אוקראינה אוקראינה
 
 נהר אודאי ויובליו
 
אודאי (באוקראינית: Удай) הוא נהר באוקראינה, אחד מיובליו של הדנייפר ויובלו המרכזי של נהר הסולה.
אורכו של הנהר הוא 327 קילומטרים, ואגן הניקוז שלו הוא כ-7,030 קמ"ר. מקורו הוא במחוז צ'רניהיב, והוא עובר בשפלת הדנייפר בטרם הוא מגיע למחוז פולטבה.
הנהר בדרך כלל קופא בין נובמבר–ינואר למרץ–אפריל, וזרימתו מתחדשת בעוצמה בעת הפשרת השלגים.
הערים המרכזיות ששוכנות לגדותיו הן פיריאטין ופרילוקי.
הערות שוליים

↑  Удай, Great Soviet Encyclopedia
| --- | --- |
בקרת זהויות :  VIAF: 315137324   WorldCat (עם VIAF): 315137324 
ערך זה הוא קצרמרבנושא גאוגרפיה של אוקראינה ובנושא נהרות ונחלים. אתם מוזמנים לתרום לוויקיפדיה ו.
Save Me (שיר של BTS)

Save Me (בעברית: הצילי אותי; מעוצב כ-"Save ME") הוא שיר של להקת הבנים הדרום קוריאנית BTS מתוך אלבום האוסף הראשון שלהם, The Most Beautiful Moment In Life: Young Forever. הגרסה הקוריאנית המקורית יצאה לאור, על ידי חברת התקליטים ביג היט אנטרטיינמנט, ב-2 במאי 2016, בדרום קוריאה. הגרסה היפנית יצאה ב-7 בספטמבר 2016 לאלבומם היפני השני, Youth, על ידי יוניברסל מיוזיק יפן ודאף ג'אם.
מוזיקה ומילים

"Save Me" הוא שיר מסוג טרופ האוס (אנ') ואלקטרופופ. ראיין דיילי מ-NME תיאר אותו כ"בהיר וקופצני באופן מטעה – קרנבל שמסווה את הבקשות לעזרה שבמילות השיר". השיר נפתח בסאונד סינתטי ואנרגטי שמתפתח לכיוון סאונד טרופ האוס. השיר בעל קצב מהיר ופזמון "תזיזתי". בבילבורד תואר השיר כ"עדין בעוצמתו". השיר נכתב על ידי פידוג, ריי מייקל ג'אן ג'וניור, אשטון פוסטר, סמנתה הרפר, RM, שוגה וג'יי-הופ, כאשר הראשון שימש גם כמפיק השיר. מבחינה מוזיקלית, השיר נכתב במפתח D♭ מז'ור והוא בעל 140 פעימות לדקה.
קידום

הווידאו קליפ לשיר, שיצא יחד עם הסינגל, הופק ובוים על ידי GDW. בקליפ מופיעים חברי הלהקה, כאשר הם שרים ומבצעים כוריאוגרפיה אינטנסיבית כנגד הרוח, על רקע עננים נמוכים שממקסמים את האווירה ומעבירים את הרגש העצוב של מילות השיר. הקליפ צולם בטייק אחד בלבד. הכוריאוגרפיה לשיר נבנתה על ידי The Quick Style Crew.
הלהקה החליטה לקדם את השיר באמצעות הופעות במשך שבוע, כאשר הופיעו ב-Mnet (אנ'),‏ KBS,‏ MBC ו-SBS כמתוכנן כדי לאפשר פעילויות אחרות, הופעות ולעמוד בלוחות זמנים בחו"ל. הלהקה ביצעה את השיר גם בטקס פרסי ג'יני מיוזיק 2018.
הצלחה מסחרית

השיר הגיע למקום השני במצעד שירי העולם הדיגיטליים של בילבורד, כאשר נחסם מהכניסה למקום הראשון על ידי סינגל אחר של הלהקה, "Fire".
קרדיטים

הקרדיטים שלהלן לקוחים מהערות האלבום של The Most Beautiful Moment In Life: Young Forever.
פידוג - הפקה, קלידים, סינתיסייזר
באנג סי-היוק - הפקה
RM - הפקה
שוגה - מפיק
דווין צ'אנל - מפיק
ג'ונגקוק - פזמון
סלואו ראביט - עיבוד ווקאלי, הנדסה
סם קלמפנר - הנדסת מיקס
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 2 |  |
|  הפיליפינים | בילבורד הפיליפינים | 71 |  |
|  קוריאה הדרומית | סירקל צ'ארט | 19 |  |
נתוני מכירות

| מצעד | מכירות | מקור |
| --- | --- | --- |
| קוריאה הדרומית | 228,170 |  |
| ארצות הברית | 92,000 |  |
הערות שוליים

↑  פידוג, ריי מייקל ג'אן ג'וניור, אשטון פוסטר, סמנתה הרפר, RM, שוגה, ג'יי-הופ
↑  "YOUTH - 防弾少年団". iTunes. נבדק ב-16 באוקטובר 2021. {{cite web}}:  (עזרה)
↑  Daly, Rhian (29 באפריל 2020). "Every BTS song ranked in order of greatness". NME. נבדק ב-16 באוקטובר 2021. {{cite web}}:  (עזרה)
1 2  "BTS' 50 Best Songs: Critics' Picks". Billboard. 12 ביוני 2018. נבדק ב-16 באוקטובר 2021. {{cite web}}:  (עזרה)
1 2  Park, T.K.; Kim, Youngdae (19 באפריל 2019). "Your Guide to BTS and Their Musical Universe in 25 Songs". Vulture. נבדק ב-16 באוקטובר 2021. {{cite web}}:  (עזרה)
↑  화양연화 Young Forever. Naver. נבדק ב-16 באוקטובר 2021. {{cite web}}:  (עזרה)
↑  "BTS Song Search". tunebat. נבדק ב-16 באוקטובר 2021. {{cite web}}:  (עזרה)
↑  Lee Ji-suk (16 במאי 2016). 방탄소년단, '화양연화 Young Forever' 수록곡 'Save ME' 뮤비 공개! [BTS, 'Hwayang Yeonhwa Young Forever' song 'Save ME' MV released!]. Sports Seoul. נבדק ב-16 באוקטובר 2021 – via Naver. {{cite web}}:  (עזרה)
↑  "GDWOP Works". gdwop. נבדק ב-16 באוקטובר 2021. {{cite web}}:  (עזרה)
↑  Kim, Ha-jin (16 במאי 2016). 방탄소년단, 'Save ME' 뮤직비디오 공개 [BTS released 'Save ME' music video]. TenAsia. נבדק ב-16 באוקטובר 2021 – via Naver. {{cite web}}:  (עזרה)
↑  Benjamin, Jeff (16 במאי 2016). "BTS Delivers Mind-blowing Choreography In ONE-TAKE Video For 'SAVE ME': WATCH". Fuse. נבדק ב-16 באוקטובר 2021. {{cite web}}:  (עזרה)
↑  "The Quick Style Crew Works". thequickstyle.com. נבדק ב-16 באוקטובר 2021. {{cite web}}:  (עזרה)
↑
Won Won (29 באפריל 2016). "BTS one week of promotional activities still under discussion". Naver (בקוריאנית). My Daily News. נבדק ב-16 באוקטובר 2021. {{cite web}}:  (עזרה)
↑
"방탄 정국, 활동 재개 "독감 오진..오늘부터 일정 소화"[공식입장]". Osen (בקוריאנית). 12 במאי 2016. נבדק ב-16 באוקטובר 2021. {{cite web}}:  (עזרה)
↑  Daly, Rhian (16 באוקטובר 2021). "Watch BTS perform with Charlie Puth at 2018 MGA Awards". NME. נבדק ב-16 באוקטובר 2021. {{cite web}}:  (עזרה)
↑  "Billboard World Digital Songs: BTS". Billboard. נבדק ב-16 באוקטובר 2021. {{cite web}}:  (עזרה)
↑  BTS (2 במאי 2016). The Most Beautiful Moment in Life: Young Forever (Album). South Korea: Big Hit Entertainment. pp. 101 of 111. {{cite book}}:  (עזרה)
↑ Cumulative sales for "Save Me" in South Korea:
"2017년 05주차 Download Chart" [Download Chart – May 2017] (בקוריאנית). Gaon Music Chart. נבדק ב-16 באוקטובר 2021. {{cite web}}:  (עזרה)
"2017년 06주차 Download Chart" [Download Chart – June 2017] (בקוריאנית). Gaon Music Chart. נבדק ב-16 באוקטובר 2021. {{cite web}}:  (עזרה)
"2017년 07주차 Download Chart" [Download Chart – July 2017] (בקוריאנית). Gaon Music Chart. נבדק ב-16 באוקטובר 2021. {{cite web}}:  (עזרה)
"2017년 08주차 Download Chart" [Download Chart – August 2017] (בקוריאנית). Gaon Music Chart. אורכב מ-המקור ב-16 בספטמבר 2016. נבדק ב-16 באוקטובר 2021. {{cite web}}:  (עזרה)
↑  Benjamin, Jeff (27 בספטמבר 2019). "BTS' 2018 Song 'Magic Shop' Rises to New Peak on World Digital Song Sales Chart After Fan-Led Campaign". Billboard. נבדק ב-16 באוקטובר 2021. {{cite news}}:  (עזרה)
אהבותיה של שלמבו

| --- | --- |

כרזת הסרט
 מבוסס על:  שלמבו 
 בימוי:  סרג'יו גריקו
 הופק בידי:  לואיג'י ננריני
 תסריט:  Mario Caiano, Giuseppe Mangione 
 שחקנים ראשיים:  ז'אק סרנאס ז'אן ואלרי ריקרדו גארוני
 מוזיקה:  פייטרו פורטלופי
 צילום:  Piero Portalupi 
 מדינה:  איטליה איטליה
 חברה מפיצה:  סרטי סטלה סרטי פידס
 הקרנת בכורה:  16 בספטמבר 1960
 משך הקרנה:  110 דקות
 שפת הסרט:  איטלקית
 סוגה:  סרט המבוסס על יצירה ספרותית, סרט דרמה 
 דף הסרט ב־IMDb
 
אהבותיה של שלמבו (באנגלית: The Loves of Salammbo; באיטלקית ובצרפתית נקרא הסרט Salammbo, שלמבו) הוא סרט איטלקי המבוסס על "שלמבו", ספרו הקלאסי של גוסטב פלובר.
עלילה

הסרט עוקב אחר מהלכה של מלחמת שכירי החרב. מלחמה זו פרצה כאשר בעקבות המלחמה הפונית הראשונה, נותרו עשרות אלפי שכירי חרב אשר לחמו בצבא קרתגו ללא תעסוקה. ממשלת קרתגו סרבה לשלם להם את שכרם, ובתגובה הם התמרדו. הסרט מתמקד במנהיג המרד, מאתוס, אשר מתאהב בשלמבו, בתו של המצביא הקרתגי חמלקרת ברקה. כדי להעלות את המורל של אנשיו, וגם כדי לראות את שלמבו שוב, מאתוס מתגנב לקרתגו וגונב צעיף המקודש לאלה תנת. כדי להחזיר את הצעיף, נאלצת שלמבו להגיע אל מחנה המורדים ולתנות אהבים עם מאתוס. לאחר מכן מובסים המורדים בידי חמלקרת, אשר מעניק את ידה של בתו למצביא הנומידי נארוואס. מאתוס מוצא להורג בעינויים ברחובות קרתגו, ורק כעת מבינה שלמבו שגם היא אוהבת אותו.
אדולף צימרמן

| --- | --- |

 לידה:  1 בספטמבר 1799 Lodenau, הרפובליקה הפדרלית של גרמניה 
 פטירה:  17 ביולי 1859 (בגיל 59) ברסלאו, ממלכת פרוסיה 
 תקופת הפעילות:  1821–1859 (כ־38 שנים) 
 
אדולף גוטלוב צימרמן (בגרמנית: Adolf Gottlob Zimmermann;‏ 1 בספטמבר 1799 – 17 ביולי 1859) היה צייר גרמני. הוא השתייך לסניף דיסלדורף של תנועת הנצרתיים.
ביוגרפיה ועבודה

אביו היה משרתו של הרוזן אדולף פרידריך פון גרסדורף בשלוס לודנאו, שקיבל חלקת אדמה בניוסורגה הסמוכה כפרס על שירות נאמן. הרוזן גם נתן חסות וסיפק חינוך לאדולף, שהפך לסטודנט בניסקי, שם עודדו את כישרונו האמנותי. עם זאת, במקור הוא נועד לחניכה במלאכה, אך אולי בדחיפת משפחת הרוזן הצליח להיכנס לאקדמיה לאמנויות בדרזדן. בין השנים 1818 עד 1825 למד אצל פרדיננד הרטמן ויוהאן קרל רוסלר.
לאחר סיום לימודיו, בהמלצת מנהל האקדמיה, הוא קיבל מלגה מלכותית לצורך נסיעת לימודים לאיטליה. בסתיו 1825 (בעקבות נישואים סודיים), הוא וחברו קרל גוטליב פשל ביצעו את המסע, ועשו כמה עצירות בדרך לביקור אצל אמנים אחרים. הוא נשאר באיטליה עד 1829.
אף שכתב לאשתו שהוא עוזב את רומא מכיוון שאין לו את האמצעים הכספיים להישאר או להביא אותה לשם, נראה כי בהיותו פרוטסטנטי אוונגליסט, הוא בחר לעזוב בגלל חילוקי דעות בענייני דת עם עמיתיו הציירים מתנועת הנצרתיים, שחשה כי הקתוליות מהווה בסיס טוב יותר לציור תנ"כי היסטורי.
חיים מאוחרים

בשובו מאיטליה התיישב בפירנה, שם לימד רישום וצייר פורטרטים. אולם רצונו לצייר נושאים היסטוריים ודתיים נותר גדול, ולמרות אמונתו ש"מספר האמנים גדל באותה מידה בה פוחת האינטרס של הציבור", החליט לחזור לדרזדן בשנת 1834. בזמן שהותו שם, הוא פגש את וילהלם פרידריך שדו, מנהל האקדמיה בדיסלדורף. פון שדו היה צייר רומנטי שרצה לעודד חזרה לטבע בציור ולכן בשנת 1835 הפך צימרמן למורה ל"אמנות דתית" בבית הספר. כשהגיע לשם הוא הסתבך בסכסוך אחר בין פרוטסטנטים לקתולים.
בשנת 1837, הוא ואשתו אמלי (שאיתה התחתן בניגוד לרצון משפחתה), החליטו להתחתן שוב, בפומבי, כדי שתוכל לחיות איתו. חייהם המשותפים היו, קצרים מכיוון שפיגור במכירות והתכתשות דתית חיזקו את המשבר הכלכלי של המשפחה. בשנת 1842 לקחה אמלי את שני ילדיהם להתגורר בבית הוריה וילדה שם בת נוספת.
צימרמן נותר בודד, ובריאותו הייתה לקויה מאז שובו מרומא, הוא החליט לעזוב את דיסלדורף ולשקם את עצמו במקום חדש - ברסלאו, מכיוון ששם התחרות עם אמנים אחרים לא הייתה גדולה. צימרמן כתב לכומר ברומא, שהסכים עם הרעיון ונתן לו מכתב המלצה לאוגוסט האן, פרופסור באוניברסיטה בברסלאו.
בשנת 1846, צימרמן לקח את משפחתו ועבר לשם, תוך זמן קצר קיבץ סביבו קהל לקוחות שכלל את הבישוף היינריך פורסטר. רוב ציוריו בתקופה זו היו דיוקנאות. אבל בשל המיתון הכלכלי בתחילת שנות ה-50 של המאה ה-19, צנחו ההזמנות לציור פרוטרטים. צימרמן נאלץ לנסוע אל אחוזות מרוחקות שבהן עדיין הוזמנו דיוקנאות.
בשנת 1855 החלה תקופת נסיגה ניכרת ביצירתו, שכן ראייתו התדרדרה והוא נחלש בגלל מחלה. רבים מחבריו התגייסו לספק תמיכה.
אולם התדרדרותו נמשכה והוא נפטר בשנת 1859.